ORI เปิดตัว 2 แบรนด์ใหม่ “Origin Plug & Play” – “Brixton” ตีตลาดคนรักสัตว์
ORI เปิดตัว 2 แบรนด์ใหม่ “Origin Plug & Play” ด้วยฟังก์ชันห้องพัก 2 ชั้น Duo Space ส่วนโครงการ “Brixton” ตอบโจทย์ Gen Z ด้วยคอนเซ็ปต์เลี้ยงสัตว์ได้
19 พ.ค. 2564

นายอภิสิทธิ์ สุนทรชูเกียรติ ประธานเจ้าหน้าที่บริหารร่วม บริษัท ออริจิ้น คอนโดมิเนียม จำกัด ผู้พัฒนาธุรกิจกลุ่มสมาร์ทคอนโดมิเนียมในเครือ บริษัท ออริจิ้น พร็อพเพอร์ตี้ จำกัด (มหาชน) หรือ ORI กล่าวว่า ในช่วงไตรมาส 2/2564 นี้ บริษัทจะต่อยอดความสำเร็จของการพัฒนาแบรนด์ ดิ ออริจิ้น (The Origin) และเดินหน้าตามแผน ORIGIN NEXT LEVEL ด้วยการเปิดตัวแบรนด์ใหม่ 2 แบรนด์ เพื่อขยายฐานลูกค้าเซ็กเมนต์ใหม่ให้ครอบคลุมตลาด และตอบโจทย์ความต้องการของผู้คนแบบ Next Normal
ได้แก่ แบรนด์ ออริจิ้น ปลั๊ก แอนด์ เพลย์ (Origin Plug &amp; Play) คอนโดมิเนียมแนวคิดใหม่เพื่อคน Gen Y  โดดเด่นด้วยฟังก์ชันห้องพัก 2 ชั้น Duo Space เพดานสูง 4.2 ม. พื้นที่ใช้สอยกว้างขวาง พร้อม Facilities สำหรับกลุ่มสตาร์ทอัพ และ บริกซ์ตัน (Brixton) แบรนด์คอนโดมิเนียมเจาะตลาดเฉพาะกลุ่มในราคาจับต้องได้ (Affordable Niche) เพื่อคน Gen Z  ซึ่งจะประเดิมโครงการแรกด้วยคอนเซ็ปต์เลี้ยงสัตว์ได้
“เทรนด์ของตลาดวันนี้คือ ผู้บริโภคต้องทำงานที่บ้านหรือ Work From Home มากขึ้น ใช้ชีวิตอยู่กับบ้านนานขึ้น พบเจอผู้คนน้อยลง สิ่งที่เกิดขึ้นตามมาคือ ผู้บริโภคต้องการที่พักอาศัยที่กว้างขวางมากขึ้น และอยากมีสัตว์เลี้ยงเป็นเพื่อนแก้เหงาในที่พักอาศัย ออริจิ้น ปลั๊ก แอนด์ เพลย์ ซึ่งให้เพดานสูงถึง 4.2 เมตร และบริกซ์ตัน ที่มีฟังก์ชันตอบโจทย์การใช้ชีวิตของทั้งคนและสัตว์เลี้ยง จึงจะเป็น New Fighting Brand และเป็นคอนโดที่มาตอบโจทย์ความต้องการตลาดเวลานี้” นายอภิสิทธิ์ กล่าว
สำหรับโครงการแรกที่จะเริ่มเปิดขาย คือ ออริจิ้น ปลั๊ก แอนด์ เพลย์ รามคำแหง ทริปเปิ้ล สเตชั่น (Origin Plug &amp; Play Ramkhamhaeng Triple Station) ตั้งอยู่บนพื้นที่ 2-2-74.68 ไร่ บนทำเลโดดเด่น ใกล้รถไฟฟ้าสถานีอินเตอร์เชนจ์ ลำสาลี เชื่อมต่อรถไฟฟ้า 3 สาย ทั้งสายสีส้ม สีเหลือง และสีน้ำตาล ตัวอาคารเป็นคอนโดมิเนียม High Rise สูง 23 ชั้น ห้องพักอาศัยรวม 482 ยูนิต และร้านค้า 3 ยูนิต โดดเด่นด้วยห้องพักแบบ Duo Space ทั้งอาคาร ขนาดตั้งแต่ 22-33 ตร.ม. ภายในมีสิ่งอำนวยความสะดวกครบครัน สระว่ายน้ำบนวิวสูงและสวยที่สุดในย่าน บนทำเลแห่งอนาคต ติดถนนใหญ่ ราคาเริ่มต้น 2.39 ล้านบาท เปิดให้ชมห้องตัวอย่าง 6 มิ.ย.นี้ ดูรายละเอียดเพิ่มเติมได้ที่ https://bit.ly/3ymoqJC หรือติดตามทาง Facebook page Origin Plug &amp; Play Ramkhamhaeng Triple Station
ขณะที่อีกโครงการ บริกซ์ตัน เพ็ทแอนด์เพลย์ สุขุมวิท 107 (Brixton Pet &amp; Play Sukhumvit 107) ตั้งอยู่บนที่ดินขนาด 2-0-31 ไร่ ใกล้สถานีรถไฟฟ้าแบริ่ง เพียง 2 นาที ตัวอาคารเป็นคอนโดมิเนียม Low  Rise สูง 7 ชั้น 3 อาคาร รวม 237 ยูนิต ห้องพักขนาดตั้งแต่ 26.72-30.12 ตร.ม. โดดเด่นด้วยฟังก์ชั่นที่ออกแบบมาเพื่อตอบโจทย์คนรักสัตว์เลี้ยง อาทิ Pet Service Solution บริการสัตว์เลี้ยงครบวงจร  และสวนดาดฟ้ากลางแจ้ง ราคาเริ่มต้นเพียง 1.89 ล้านบาท เตรียมเปิดรอบพิเศษ VIP วันที่ 6 มิ.ย.นี้ ดูรายละเอียดเพิ่มเติมได้ที่ https://bit.ly/3s0Albr หรือติดตามทาง Facebook page Brixton Pet &amp; Play Sukhumvit107
สำหรับผู้สนใจใน 2 โครงการดังกล่าว สามารถลงทะเบียนเพื่อรับสิทธิพิเศษได้ที่ www.origin.co.th หรือสอบถามรายละเอียดโทร 020 300 000
สำหรับ บริษัท ออริจิ้น คอนโดมิเนียม จำกัด เป็นบริษัทที่พัฒนาโครงการกลุ่มสมาร์ท คอนโดมิเนียม ในเครือบริษัท ออริจิ้น พร็อพเพอร์ตี้ จำกัด (มหาชน) มีแบรนด์หลักภายใต้การดูแล ได้แก่ ดิ ออริจิ้น (The Origin) เน้นเจาะตลาดกลุ่มคนรุ่นใหม่ โดยเฉพาะกลุ่มที่เพิ่งเริ่มต้นทำงาน (First Jobber) และกลุ่มที่เพิ่งซื้อคอนโดมิเนียมหลังแรก (First Condo Buyer) อายุประมาณ 23-28 ปี, ออริจิ้น ปลั๊ก แอนด์ เพลย์ (Origin Plug &amp; Play) เจาะกลุ่มสตาร์ทอัพ บริกซ์ตัน (Brixton) สำหรับตลาดเฉพาะกลุ่ม (Affordable Niche) และเตรียมเปิดตัวแบรนด์ออริจินอล (Original) คอนโดสำหรับเจาะตลาดผู้สูงอายุ (Silver Age) ณ สิ้นไตรมาส 2 /2564 โครงการกลุ่มสมาร์ทคอนโดมิเนียม มีจำนวนทั้งสิ้น 48 โครงการ มูลค่ารวม  42,200 ล้านบาท และได้รับการตอบรับจากผู้บริโภคเป็นอย่างดี จนทำให้หลายโครงการสามารถ Sold Out 100% ได้อย่างรวดเร็ว
ขณะที่ บริษัท ออริจิ้น พร็อพเพอร์ตี้ จำกัด (มหาชน) หรือ ORI มีโครงสร้างธุรกิจหลากหลาย ประกอบด้วย 1.ธุรกิจพัฒนาที่อยู่อาศัยเพื่อการขาย (Residential Development Business) พัฒนาคอนโดมิเนียมและบ้านจัดสรรมาแล้ว 86 โครงการ (ณ สิ้นไตรมาส 2/2564) เช่น  แบรนด์ พาร์ค ออริจิ้น (PARK ORIGIN) ดิ ออริจิ้น (The Origin) ไนท์บริดจ์ (KnightsBridge), นอตติ้ง ฮิลล์ (Notting Hill), เคนซิงตัน (Kensington) และ บริทาเนีย (BRITANIA) รวมมูลค่าโครงการกว่า 133,000 ล้านบาท 2.ธุรกิจที่สร้างรายได้ต่อเนื่อง (Recurring Income Business) เช่น โรงแรม เซอร์วิส อพาร์ตเมนท์ ค้าปลีก 3.ธุรกิจบริการ (Service Business) เช่น ธุรกิจการจัดการอสังหาริมทรัพย์ ธุรกิจตัวแทนซื้อ ขาย เช่า อสังหาริมทรัพย์ ธุรกิจที่ปรึกษาด้านอสังหาริมทรัพย์ และยังมีวิสัยทัศน์ในการขยายประเภทธุรกิจใหม่ๆ อย่างต่อเนื่อง อาทิ ธุรกิจโลจิสติกส์ ธุรกิจบริหารสินทรัพย์ ธุรกิจเกี่ยวกับสุขภาพ ฯลฯ เพื่อให้เป็นผู้ประกอบการอสังหาริมทรัพย์แบบครบวงจร